
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2,200 στρεμ. στη θέση «Καλιμάνι» 
Περιφέρειας Κοινότητας Μαλεσσίνας Ν. Φθιώτιδος. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Γλυ¬ 
φάδας (Ν. Αττικής). 2 

Τροποποίηση του από 24.5.1985 Π.Δ/τος «Τροποποίηση των 
όρων και περιορισμών δόμησης των γηπέδων των κειμένων 
εκτός των ρυμοτομικών σχεδίων των πόλεων και εκτός των 
ορίων των νομίμως υφισταμένων προ του έτους 1923 οικισμών» 


(ΦΕΚ 270/Δ)... 3 

ΑΝΑΚΟΙΝΩΣΕΙΣ 

Παρακατάθεση αποζημίωσης για την απαλλοτρίωση ιδιοκτησίας 
υπ’ αριθμ. 17 του Δήμου Σερρών.. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1408 (1) 

Κήρυξη αναδασωτέας έκτασης 2,200 στρεμ. στη θέση «Καλιμάνι» Πε¬ 
ριφέρειας Κοινότητας Μαλεσσίνας Ν. Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την αριθμ. 1211/17.6.91 πρόταση του δασαρχείου Αταλάντης 
με την οποία προτείνεται η κήρυξη της έκτασης που αναφέρεται στο 
θέμα ως αναδασωτέας. 

6. Την 22961/85 απόφαση του Νομάρχη Φθιώτιδος περί παραχω- 
ρήσεως αρμοδιοτήτων κ.λπ., αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση τον 
Οκτώβριο 1990 και θα επιτευχθεί με φυσική αναγέννηση και τη διατή¬ 
ρηση του χαρακτήρος της δασικής έκτασης, ώστε να αποκλεισθεί η διά¬ 
θεση αυτής για άλλο σκοπό τη δημόσια δασική έκταση εμβαδού δύο 
στρεμμάτων και διακοσίων τετρ. μέτρων (2,200 στρεμ.) που βρίσκεται 
στη θέση «Καλιμάνι» περιφέρειας Κοινότητας Μαλεσίνας Ν. Φθιώτιδος 
και προσδιορίζεται από τα στοιχεία Α Β Γ Δ Ε Α και έχει όρια: 

Ανατολικά: Με αγροτικό δρόμο. 

Δυτικά: Με δάσος Πεύκης. 

Βόρεια: Με δάσος Πεύκης. 

Νότια: Με δάσος Πεύκης, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Ιουνίου 1991 
Με εντολή Νομάρχη 

Ο Διευθυντής Δασών 
ΓΕΡ. ΖΑΜΑΝΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Γλυφάδας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 .του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την 61698/88 αίτηση του Χατζηπολυχρόνη Πολύχρονη και 
Γλυκογιάννη Παναγιώτη. 

7. Τις 68/90 και 106/90 γνωμοδοτήσεις του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 25451/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 23.7.1985 Π.Δ/γμα (Δ' 393) από 
βαρυνόμενο ακίνητο που βρίσκεται εντός του ρυμοτομικού σχεδίου Δή¬ 
μου Καλαμάτας (Ν. Μεσσηνίας) και για το οποίο έχει εκδοθεί ο 551/ 
1988 σχετικός τίτλος δικαιώματος μεταφοράς συντελεστή δόμησης στο 
όνομα Πολύχρονη Χατζηπολυχρόνη, Μαρίας Χατζηπολυχρόνη, Καλ¬ 
λιόπης Γλυκογιάννη και Παναγιώτη Γλυκογιάννη, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου Δήμου 
Γλυφάδας (Ν. Αττικής) επί των οδών Αθηνών αρ. 83 και Λυκούργου 
(Ο.Τ. 193), φερόμενο ως ιδιοκτησία Πολύχρονη Χατζηπολυχρόνη, και 


Παναγιώτη Γλυκογιάννη, όπως το ωφελούμενο ακίνητο φαίνεται με 
στοιχεία Α Β Γ Δ Α στο σχετικό πτωτότυπο διάγραμμα σε κλίμακα 
1:200 που θεωρήθηκε από τον Πρϊστάμενο της Διεύθυνσης Τοπογραφι¬ 
κών Εφαρμογών με την 59514/1991 πράξη του και που αντίτυπό του 
σε φωτοσμίκρυνση δημοσιεύεται με το παρό διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 282,57 τ.μ. που αντιστοιχεί σε 229,54 τ.μ. 
από τον παραπάνω τίτλο. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 707,96 τ.μ. 

β. Ποσοστό κάλυψης: 30%. 

γ. Συντελεστής δόμησης: 1,199. 

δ. Μέγιστο επιτρεπόμενο ύψος του ανεγερθησομένου κτιρίου: Δέκα 
πέντε (15) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 59514/1991 πράξη του και που αντίτυπό του σε φωτοσμίκρυνση 
δημοσιεύεται με το παραπάνω διάταγμα. 

Άρθρο 2 

Εγκρίνεται η έκδοση νέου τίτλου δικαιώματος μεταφοράς συντελεστή 
δόμησης σε αντικατάσταση του 551/1988 τίτλου στο όνομα Πολύ¬ 
χρονη Χατζηπολυχρόνη, Μαρίας Χατζηπολυχρόνη, Καλλιόπης Γλυκο- 
γιάννη και Παναγιώτη Γλυκογιάννη για το υπολοιπόμενο και μη χρησι- 
μοποιηθέν εμβαδόν 18,12 τ.μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 3 ) 

Τροποποίηση του από 24.5.1985 Π.Δ/τος «Τροποποίηση των όρων 

και περιορισμών δόμησης των γηπέδων των κειμένων εκτός των ρυ¬ 
μοτομικών σχεδίων των πόλεων και εκτός των ορίων των νομίμως 

υφισταμένων προ του έτους 1923 οικισμών» (ΦΕΚ 270/Δ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2), 14, 17 και 85α του 
Ν.Δ/τος της 17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

4. Την 332/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Το από 24.5.1985 Π.Δ/γμα «Τροποποίηση των όρων και περιορι¬ 
σμών δόμησης των γηπέδων των κειμένων εκτός των ρυμοτομικών 
σχεδίων των πόλεων και εκτός των ορίων των νομίμως υφισταμένων 
προ του 1923 οικισμών» (Δ' 270), όπως ισχύει, τροποποιείται ως εξής: 

1. Εγκα ταστάσεις ξ ηραντηοίων καπνών ΒιρτΓ ινια ως και θερμοκή¬ 
πιο για την καλλιέργεια ανθέων και κηπευτικών προϊόντων, σύμφωνα 
προς τις εγκεκριμένες μελέτες-τύπους του Υπουργείου Γεωργίας ή της 
Αγροτικής Τράπεζας της Ελλάδας, κατασκευάζονται χωρίς άδεια και 
περιορισμό ως προς το ποσοστό κάλυψης του γηπέδου και τον αριθμό 
των κατασκευών». 

2. Η δεύτερη πρόταση του εδαφίου β' της παραγράφου 5 του άρθρου 
4, όπως προστέθηκε με το άρθρο 1 παράγρ. 1 του από 7.3.1991 Π .Δ/ 
τος (ΔΊ37), αντικαθίσταται ως εξής: 

«Σε περίπτωση ανέγερσης αποθηκών κατακορύφου τύπου (5ΙΕ05) 
συναρμολογουμένων (διδωτών), βιομηχανικών ή εμπορικών αποθηκών 
επίσης συναρμολογουμένων, δεξαμενών υγρών καυσίμων, μέγιστο πο¬ 
σοστό καλύψεως 40% της επιφάνειας του». 

3. Το εδάφιο γ' της παραγράφου 6 του άρθρου 4, όπως αντικαταστά- 
θηκε με το άρθρο 1 παράγρ. 2 του ίδιου ως άνω Π.Δ/τος αντικαθίστα¬ 
ται ως εξής: 

«γ) Κατ’ εξαίρεση χωρίς τη διαδικασία του προηγουμένου εδαφίου β' 
είναι δυνατή η καθ’ ύψος υπέρβαση για την ανέγερση αποθηκών κατα¬ 
κορύφου τύπου (8ΙΕ05) συναρμολογουμένων (βιδωτών), δεξαμενών 
υγρών καυσίμων καθώς και καμινάδων βιομηχανικών εγκαταστά¬ 
σεων». 

Το ύψος αυτό δεν δύναται να υπερβαίνει τα τριάντα δύο (32) μέτρα». 

Άρθρο 2 

1. Ο τίτλος του άρθρου 8 του ως άνω από 24.5.1985 Π.Δ/τος (Δ' 
270) όπως προστέθηκε με το άρθρο 2 του από 6.8.1986 Π.Δ/τος (Δ' 
660), αντικαθίσταται ως εξής: 

«Εγκαταστάσεις Ε.Ρ.Τ., Ο.Τ.Ε., ιδιωτικών ραδιοφωνικών σταθ¬ 
μών, τηλεοράσεων και σταθμών τηλεπικοινωνιών. 

2. Το πρώτο εδάφιο του ανωτέρω άρθρου 8 αντικαθίσταται ως εξής: 

«Επιτρέπεται η κατασκευή κτιρίων και μηχανολογικών εγκαταστά¬ 


σεων της Ελληνικής Ραδιοφωνίας Τηλεόρασης (ΕΡΤ), Οργανισμού Τη¬ 
λεπικοινωνιών (Ο.Τ.Ε.), Ιδιωτικών ραδιοφωνικών σταθμών, τηλεπι¬ 
κοινωνιών και τηλεοράσεων, κατά παρέκκλιση των διατάξεων του άρ¬ 
θρου 1 ως προς»: 

«3. Το τελευταίο εδάφιο του ίδιου άρθρου 8 αντικαθίσταται ως εξής»: 

«Η παρέκκλιση αυτή εγκρίνεται με απόφαση του Υπουργού Περιβάλ¬ 
λοντος, Χωροταξίας και Δημοσίων Έργων μετά από γνώμη της ΕΡΤ ή 
ΟΤΕ όταν πρόκειται για εγκατάσταση των φορέων αυτών ή έγκριση 
από αρμοδίους φορείς (Υπουργείο Μεταφορών και Επικοινωνιών, ΕΡΤ 
Α.Ε. κ.λπ.) όταν πρόκειται για εγκαταστάσεις ιδιωτικού ραδιοφωνικού 
σταθμού, τηλεπικοινωνιών και τηλεοράσεως και γνώμη του αρμόδιου 
Συμβουλίου Χωροταξίας, Οικισμού και Περιβάλλοντος». 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 21 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΕΙΑΣ ΚΑΙ ΔΗΜ. ΕΡΓΟΝ 

ΣΤΕΦΑΝΟΣ ΜΑΝΟΣ 

-♦- 

ΑΝΑΚΟΙΝΩΣΕΙΣ 

( 4 ) 

Παρακατάθεση αποζημίωσης για την απαλλοτρίωση ιδιοκτησίας υπ’ 
αριθμ. 17 του Δήμου Σερρών. 

Με τα υπ’ αριθμ. 22159, 22160 και 22161/6.6.1991 Γραμ. Συ¬ 
στάσεως Παρακαταθήκης Α’ Γραφείου Ταμ. Παρακαταθηκών και Δα¬ 
νείων Σερρών συστάθηκε παρακαταθήκη από τους: Α) α) Μαρία σύζυγο 
Νικολάου Κοζάρη, το γένος Μπακάλη, β) Απόστολο Μπακάλη Β) Πα¬ 
ναγιώτα σύζ. Αθανασίου Λόλα, το γένος Μπουτζούρογλου, για λογα¬ 
ριασμό Συμεών Μπουτζούρογλου και Γ) α) Άγγελο Σωτηρίου του Αγα- 
μέμνονα, β) Νικόλάο Βέρο του Δήμου και γ) Μαρία σύζυγο Δ. Δημούδη, 
το γένος Κατινάκη, όλοι κάτοικοι Σερρών, και υπέρ του Δήμου Σερρών, 
νομίμως εκπροσωπουμένου υπό του Δημάρχου Σερρών, σύμφωνα με 
την υπ’ αριθμ. 14/78 πράξη τακτοποίησης και αναλογισμού αποζημί¬ 
ωσης του Πολεοδομικού Γραφείου Σερρών, που εγκρίθηκε με την υπ’ 
αριθμ. 14.640/79 απόφαση του Νομάρχη Σερρών, και σύμφωνα με 
την υπ’ αριθμ. 3/1057 απαλ. 21/1990 απόφ. του Μον. Πρωτ. Σερ¬ 
ρών, που καθώρησε 14.000 δρχ, το τ.μ. σαν τιμή μονάδος αποζημιώ- 
σεως για τα προσκυρούμενα τμήματα του Δήμου Σερρών, στις ιδιοκτη¬ 
σίες των ως άνω καταθετών, όπως τα τμήματα αυτά λεπτομερέστατα 
περιγράφονται στην ανωτέρω πράξη τακτοποιήσεως, στο τοπογραφικό 
διάγραμμα που συνοδεύει την ανωτέρω πράξη, καθώς και στα ανωτέρω 
γραμμάτια και απόφαση του Μον. Πρωτ. Σερρών. 

Τ’ ανωτέρω γραμμάτια επίσης έχουν κατατεθεί στην συμβολαιο¬ 
γράφο Σερρών Μαρία Τσακτάνη-Καραγιάννη και έχουν συνταχθεί αντί¬ 
στοιχα αι υπ’ αριθμ. 11.002, 11.003 και 11.004/7.6.1991 πράξεις 
της. 

Σέρρες, 18 Ιουνίου 1991 

Η Πληρεξούσια Δικηγόρος 

ΣΟΦΙΑ ΓΕΩΡΓΙΑΔΟΥ-ΣΩΤΗΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




